title: Komisijos įgyvendinimo reglamentas (ES) 2020/1060 2020 m. liepos 13 d. kuriuo patvirtinamas saugomos kilmės vietos nuorodos ar saugomos geografinės nuorodos specifikacijos pakeitimas „Terrazze Retiche di Sondrio“ (SGN)

text:
20.7.2020

                  LT

                  Europos Sąjungos oficialusis leidinys

                  L 232/41

         KOMISIJOS ĮGYVENDINIMO REGLAMENTAS (ES) 2020/1060
         2020 m. liepos 13 d.
         kuriuo patvirtinamas saugomos kilmės vietos nuorodos ar saugomos geografinės nuorodos specifikacijos pakeitimas „Terrazze Retiche di Sondrio“ (SGN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     Komisija išnagrinėjo Italijos pagal Reglamento (ES) Nr. 1308/2013 105 straipsnį pateiktą saugomos geografinės nuorodos „Terrazze Retiche di Sondrio“ specifikacijos pakeitimo paraišką. Tarp pakeitimų – pavadinimo „Terrazze Retiche di Sondrio“ pakeitimas pavadinimu „Alpi Retiche“;

                     (2)

                     specifikacijos pakeitimo paraišką Komisija paskelbė Europos Sąjungos oficialiajame leidinyje (2), kaip reikalaujama Reglamento (ES) Nr. 1308/2013 97 straipsnio 3 dalyje;

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (4)

                     todėl specifikacijos pakeitimus reikėtų patvirtinti pagal Reglamento (ES) Nr. 1308/2013 99 straipsnį;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Terrazze Retiche di Sondrio“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 13 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 347, 2013 12 20, p. 671.

            (2)  OL C 63, 2020 2 26, p. 6.


title: Komisijos įgyvendinimo reglamentas (ES) 2020/1062 2020 m. liepos 13 d. kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Csopak“ / „Csopaki“ (SKVN)

text:
20.7.2020

                  LT

                  Europos Sąjungos oficialusis leidinys

                  L 232/43

         KOMISIJOS ĮGYVENDINIMO REGLAMENTAS (ES) 2020/1062
         2020 m. liepos 13 d.
         kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Csopak“ / „Csopaki“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     remdamasi Reglamento (ES) Nr. 1308/2013 97 straipsnio 2 ir 3 dalimis Komisija išnagrinėjo Vengrijos pateiktą pavadinimo „Csopak“ / „Csopaki“ įregistravimo paraišką ir ją paskelbė Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (3)

                     remiantis Reglamento (ES) Nr. 1308/2013 99 straipsniu, pavadinimas „Csopak“ / „Csopaki“ turėtų būti saugomas ir įtrauktas į to reglamento 104 straipsnyje nurodytą registrą;

                     (4)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pavadinimui „Csopak“ / „Csopaki“ (SKVN) suteikiama apsauga.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 13 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 347, 2013 12 20, p. 671.

            (2)  OL C 70, 2020 3 4, p. 12.


title: Komisijos įgyvendinimo reglamentas (ES) 2020/1063 2020 m. liepos 13 d. kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Achterhoek – Winterswijk“ (SKVN)

text:
20.7.2020

                  LT

                  Europos Sąjungos oficialusis leidinys

                  L 232/44

         KOMISIJOS ĮGYVENDINIMO REGLAMENTAS (ES) 2020/1063
         2020 m. liepos 13 d.
         kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Achterhoek – Winterswijk“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     pagal Reglamento (ES) Nr. 1308/2013 97 straipsnio 2 ir 3 dalis Komisija išnagrinėjo Nyderlandų paraišką įregistruoti pavadinimą „Achterhoek – Winterswijk“ ir ją paskelbė Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (3)

                     remiantis Reglamento (ES) Nr. 1308/2013 99 straipsniu, pavadinimas „Achterhoek – Winterswijk“ turėtų būti saugomas ir įtrauktas į to reglamento 104 straipsnyje nurodytą registrą;

                     (4)

                     šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pavadinimui „Achterhoek – Winterswijk“ (SKVN) suteikiama apsauga.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 13 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 347, 2013 12 20, p. 671.

            (2)  OL C 94, 2020 3 23, p. 4.


title: Komisijos įgyvendinimo reglamentas (ES) 2020/1064 2020 m. liepos 13 d. kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „delle Venezie“ / „Beneških okolišev“ (SKVN)

text:
20.7.2020

                  LT

                  Europos Sąjungos oficialusis leidinys

                  L 232/45

         KOMISIJOS ĮGYVENDINIMO REGLAMENTAS (ES) 2020/1064
         2020 m. liepos 13 d.
         kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „delle Venezie“ / „Beneških okolišev“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     pagal Reglamento (ES) Nr. 1308/2013 97 straipsnio 2 ir 3 dalis Komisija išnagrinėjo Italijos paraišką įregistruoti pavadinimą „delle Venezie“ / „Beneških okolišev“ ir ją paskelbė Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (3)

                     remiantis Reglamento (ES) Nr. 1308/2013 99 straipsniu, pavadinimas „delle Venezie“ / „Beneških okolišev“ turėtų būti saugomas ir įtrauktas į to reglamento 104 straipsnyje nurodytą registrą;

                     (4)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pavadinimas „delle Venezie“ / „Beneških okolišev“ (SKVN) yra saugomas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 13 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 347, 2013 12 20, p. 671.

            (2)  OL C 58, 2020 2 21, p. 21.


title: Komisijos įgyvendinimo reglamentas (ES) 2020/1065 2020 m. liepos 13 d. kuriuo patvirtinamas saugomos kilmės vietos nuorodos ar saugomos geografinės nuorodos specifikacijos pakeitimas („delle Venezie“ (SGN))

text:
20.7.2020

                  LT

                  Europos Sąjungos oficialusis leidinys

                  L 232/46

         KOMISIJOS ĮGYVENDINIMO REGLAMENTAS (ES) 2020/1065
         2020 m. liepos 13 d.
         kuriuo patvirtinamas saugomos kilmės vietos nuorodos ar saugomos geografinės nuorodos specifikacijos pakeitimas („delle Venezie“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     Komisija išnagrinėjo Italijos pagal Reglamento (ES) Nr. 1308/2013 105 straipsnį pateiktą saugomos geografinės nuorodos „delle Venezie“ specifikacijos pakeitimo paraišką. Tarp pakeitimų – pavadinimo „delle Venezie“ pakeitimas pavadinimu „Trevenezie“ / „Tri Benečije“;

                     (2)

                     specifikacijos pakeitimo paraišką Komisija paskelbė Europos Sąjungos oficialiajame leidinyje (2), kaip reikalaujama Reglamento (ES) Nr. 1308/2013 97 straipsnio 3 dalyje;

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (4)

                     todėl specifikacijos pakeitimą reikėtų patvirtinti pagal Reglamento (ES) Nr. 1308/2013 99 straipsnį;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „delle Venezie“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 13 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 347, 2013 12 20, p. 671.

            (2)  OL C 63, 2020 2 26, p. 17.


title: Komisijos įgyvendinimo reglamentas (ES) 2020/1070 2020 m. liepos 20 d. kuriuo pagal Europos Parlamento ir Tarybos direktyvos (ES) 2018/1972, kuria nustatomas Europos elektroninių ryšių kodeksas, 57 straipsnio 2 dalį nustatomos mažos aprėpties belaidžio ryšio prieigos taškų charakteristikos (Tekstas svarbus EEE)

text:
21.7.2020

                  LT

                  Europos Sąjungos oficialusis leidinys

                  L 234/11

         KOMISIJOS ĮGYVENDINIMO REGLAMENTAS (ES) 2020/1070
         2020 m. liepos 20 d.
         kuriuo pagal Europos Parlamento ir Tarybos direktyvos (ES) 2018/1972, kuria nustatomas Europos elektroninių ryšių kodeksas, 57 straipsnio 2 dalį nustatomos mažos aprėpties belaidžio ryšio prieigos taškų charakteristikos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. gruodžio 11 d. Europos Parlamento ir Tarybos direktyvą (ES) 2018/1972, kuria nustatomas Europos elektroninių ryšių kodeksas (1), ypač į jos 57 straipsnio 2 dalį,
         kadangi:

                     (1)

                     Direktyvoje (ES) 2018/1972 pripažįstama, kad mažos galios mažos aprėpties belaidžio ryšio prieigos taškai gali daryti teigiamą poveikį radijo spektro naudojimui ir belaidžio ryšio plėtrai Sąjungoje, todėl reikėtų sudaryti palankesnes jų diegimo sąlygas, būtent netaikyti jų diegimui leidimų reikalavimų;

                     (2)

                     mažos aprėpties belaidžio ryšio prieigos tašką sudaro įvairūs jo veikimą užtikrinantys elementai, kaip antai signalų apdorojimo blokas, radijo dažnių blokas, antenos sistema, kabelių jungtys ir korpusas. Kai kuriais atvejais antenos sistema arba jos dalys gali būti sumontuojamos atskirai nuo kitų mažos aprėpties belaidžio ryšio prieigos taško elementų ir prijungiamos vienu ar keliais specialiais kabeliais. Toks sprendimas naudojamas, kai vienas ar keli operatoriai naudoja paskirstytąsias antenų arba radijo ryšio sistemas. Mažos aprėpties belaidžio ryšio prieigos taškas gali būti skirtas naudoti dviem ar daugiau radijo spektro naudotojų;

                     (3)

                     kad mažos aprėpties belaidžio ryšio prieigos taškų, kuriems taikoma Direktyvos (ES) 2018/1972 57 straipsnio 1 dalies antra pastraipa, diegimas susilauktų visuomenės palaikymo ir būtų tvarus, šie taškai turėtų daryti kuo mažesnį vizualinį poveikį. Todėl ant atraminės konstrukcijos jie turėtų būti įrengti taip, kad plačiajai visuomenei būtų nematomi arba menkai pastebimi. Be to, jie turėtų veikti taip, kad būtų užtikrintas aukštas visuomenės sveikatos apsaugos lygis, kaip nustatyta Tarybos rekomendacijoje 1999/519/EB (2);

                     (4)

                     Europos Parlamento ir Tarybos direktyvoje 2014/53/ES (3) nustatyta, kad radijo įrenginiai, įskaitant mažos aprėpties belaidžio ryšio prieigos taškus, turi būti konstruojami taip, kad būtų užtikrinta žmonių sveikatos apsauga ir sauga;

                     (5)

                     todėl turėtų būti nustatytos mažos aprėpties belaidžio ryšio prieigos taškų, kuriems taikoma Direktyvos (ES) 2018/1972 57 straipsnio 1 dalies antra pastraipa, fizinės ir techninės charakteristikos – didžiausias tūris, svorio apribojimai ir didžiausia spinduliuotės galia. Didžiausias tūris, nustatomas siekiant apriboti mažos aprėpties belaidžio ryšio prieigos taškų vizualinį poveikį, turėtų būti toks, kad būtų užtikrinta galimybė lanksčiai keisti projektą ir pritaikyti jį prie atraminės konstrukcijos fizinių ir techninių charakteristikų;

                     (6)

                     Komisijos užsakymu atliktas tyrimas „Light Deployment Regime for Small-Area Wireless Access Points (SAWAPs)“ (4) („Supaprastinta mažos aprėpties belaidžio ryšio prieigos taškų diegimo tvarka“) rodo, kad 30 litrų tūrio ribinė vertė būtų pakankama visiems pagrindiniams mažos aprėpties belaidžio ryšio prieigos taško elementams sutalpinti ir kartu užtikrinti, kad jis būtų menkai pastebimas. Reikalavimas neviršyti to didžiausio tūrio turėtų būti taikomas diegiant vienam ar daugiau radijo spektro naudotojų skirtus mažos aprėpties belaidžio ryšio prieigos taškus, taip pat tais atvejais, kai ant to paties nedidelio paviršiaus ploto infrastruktūros objekto, kaip antai apšvietimo stulpo, šviesoforo, informacinio stendo ar autobuso stotelės, įrengiami keli mažos aprėpties belaidžio ryšio prieigos taškai ir dėl tokių objektų fizinių matmenų ir (arba) gausos konkrečioje teritorijoje tai vizualiai gali sudaryti netvarkos įspūdį;

                     (7)

                     mažos aprėpties belaidžio ryšio prieigos taškai turėtų atitikti Europos standartą EN 62232:2017 (5)„Aukštadažnio lauko stiprio, galios tankio ir savitosios sugerties galios (SAR) nustatymas šalia radijo ryšio bazinių stočių, siekiant įvertinti žmogaus ekspoziciją“. Tame standarte pateikta bazinių stočių įrengimo, atsižvelgiant į jų spinduliuojamąją galią ir siekiant įvertinti elektromagnetinių laukų (EML) poveikį žmogui, metodika ir jis atitinka Rekomendacijoje 1999/519/EB nustatytas ribas. Tas standartas nurodytas ir Europos darniojo standarto EN 50401:2017 „Gaminio standartas, taikomas tikrinant pradėtos naudoti bazinės stoties įrangos atitiktį radijo dažnio elektromagnetinių laukų (110 MHz–100 GHz) poveikio riboms“ 6.1 skirsnyje kalbant apie belaidžio ryšio prieigos taško, pradėto eksploatuoti jo veikimo aplinkoje, atitikties EML poveikio riboms, nustatytoms Rekomendacijoje 1999/519/EB, vertinimą;

                     (8)

                     standartas EN 62232:2017 taikomas visų tipų bazinėms stotims, kurios pagal skirtingas jų lygiavertės izotropinės spinduliuotės galios (EIRP) ribas yra suskirstytos į penkias įrenginių klases – atitinkamai E0 (keli milivatai), E2 (2 vatai), E10 (10 vatų), E100 (100 vatų) ir E+ (daugiau kaip 100 vatų). Atsižvelgiant į tame standarte nustatytus įrenginių įrengimo saugius atstumus, kurių turėtų būti laikomasi, ir į tai, kad pagal Direktyvą (ES) 2018/1972 mažos aprėpties belaidžio ryšio prieigos taškai turėtų būti mažos galios įranga, šis reglamentas turėtų būti taikomas tik E0, E2 ir E10 klasių įrenginiams. Standarto EN 62232:2017 6.2.4 punkto 2 lentelėje reikalaujama, kad žemiausia spinduliuojančioji E10 klasės antenos dalis viešosiose pėsčiųjų vaikštomose vietose būtų įrengta ne žemiau kaip 2,2 m aukštyje siekiant užtikrinti, kad atstumas tarp antenos pagrindinio lapelio ir 2 m ūgio žmogaus būtų ne mažesnis nei 20 cm (6);

                     (9)

                     dėl įrengimo patalpose pažymėtina, kad E10 klasės mažos aprėpties belaidžio ryšio prieigos taškus, kurie greičiausiai būtų nustatyto didžiausio 30 litrų tūrio, dėl estetinių priežasčių turėtų būti leidžiama įrengti tik didelėse patalpose, kurių lubų aukštis siekia bent 4 metrus, pavyzdžiui, muziejuose, stadionuose, konferencijų centruose, oro uostuose, metro stotyse, geležinkelio stotyse ar prekybos centruose;

                     (10)

                     mažos aprėpties belaidžio ryšio prieigos taškas neturėtų kelti pavojaus visos atraminės struktūros, ant kurios jis įrengtas, stabilumui, taigi dėl jo masės ar formos neturėtų reikėti jokio naudojamos atraminės konstrukcijos struktūrinio sutvirtinimo;

                     (11)

                     kad kompetentingos institucijos galėtų vykdyti priežiūrą ir stebėseną, ypač tais atvejais, kai toje pačioje vietoje arba greta įrengiami keli mažos aprėpties belaidžio ryšio prieigos taškai, kiekvienas operatorius, diegiantis E2 arba E10 klasės mažos aprėpties belaidžio ryšio prieigos taškus, atitinkančius šiame reglamente nustatytas charakteristikas, turėtų laiku apie įrengimą informuoti kompetentingą instituciją. Tuo tikslu operatorius ne vėliau kaip per dvi savaites nuo įrenginio įrengimo kompetentingai institucijai turėtų pateikti pranešimą apie įrenginio įrengimą ir jame nurodyti tų prieigos taškų vietas ir technines charakteristikas, taip pat pareiškimą dėl įrenginio atitikties šio reglamento nuostatoms. Siekiant užtikrinti, kad visose valstybėse narėse procesas būtų paprastas, šis pranešimas turėtų būti pateikiamas vienam bendram informaciniam punktui, kaip antai punktui, įsteigtam pagal Europos Parlamento ir Tarybos direktyvą 2014/61/ES (7);

                     (12)

                     šiuo reglamentu neturėtų būti daromas poveikis valstybių narių įgaliojimams nustatyti elektromagnetinių laukų, susidarančių toje pačioje vietoje įrengus arba sutelkus kelis mažos aprėpties belaidžio ryšio prieigos taškus, kuriems taikoma Direktyvos (ES) 2018/1972 57 straipsnio 1 dalies antra pastraipa, taip pat kitų rūšių bazines stotis, bendrus lygius siekiant užtikrinti, kad jie neviršytų taikytinų Sąjungos teisėje nustatytų bendro poveikio ribų, taikant kitas priemones nei individualūs leidimai diegti mažos aprėpties belaidžio ryšio prieigos taškus;

                     (13)

                     kadangi numatoma toliau plėtoti atitinkamus standartus ir į juos gali būti įtraukti mažos aprėpties belaidžio ryšio prieigos taškai, kuriems naudojamos aktyviosios antenos sistemos, šiuo etapu tokių prieigos taškų diegimui neturėtų galioti leidimų reikalavimų netaikymo tvarka;

                     (14)

                     šio reglamento taikymas turėtų būti reguliariai stebimas, siekiant palengvinti jo peržiūrą atsižvelgiant į bet kokį Europos standarto EN 62232 atnaujinimą ar kitus aktualius standartizavimo pokyčius, visų pirma susijusius su aktyviųjų antenų sistemų naudojimu, naujausių mažos aprėpties belaidžio ryšio prieigos taškų technologijų pažanga, poreikiu remti daugiajuosčius ir bendro naudojimo (kelių operatorių) sprendimus, taip pat bet kokį Rekomendacijos 1999/519/EB atnaujinimą;

                     (15)

                     šiuo reglamentu neturėtų būti daromas poveikis Sąjungos teisę atitinkančioms nacionalinėms priemonėms, susijusioms su sauga, komunalinių paslaugų teikimu ir teisių į privačią nuosavybę, įskaitant savininkų teisę spręsti, kaip turi būti naudojamas jų turtas, paisymu, taip pat priėjimo teisėmis, susijusiomis su mažos aprėpties belaidžio ryšio prieigos taško prijungimu prie plačiojo tinklo;

                     (16)

                     šiuo reglamentu neturėtų būti daromas poveikis bet kokių mažiau ribojančių mažos aprėpties belaidžio ryšio prieigos taškų diegimo režimų taikymui nacionaliniu lygmeniu;

                     (17)

                     kadangi Direktyva (ES) 2018/1972 pradedama taikyti 2020 m. gruodžio 21 d., šis reglamentas turėtų būti taikomas nuo tos pačios dienos;

                     (18)

                     šiame reglamente nustatytos priemonės atitinka Ryšių komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šiuo reglamentu nustatomos Direktyvos (ES) 2018/1972 57 straipsnio 1 dalies antroje pastraipoje nurodytų mažos aprėpties belaidžio ryšio prieigos taškų fizinės ir techninės charakteristikos.
            Šis reglamentas netaikomas mažos aprėpties belaidžio ryšio prieigos taškams su aktyviosios antenos sistema.

            2 straipsnis
            Šiame reglamente vartojamų terminų apibrėžtys:

                        1)

                        lygiavertė izotropinės spinduliuotės galia (EIRP) – perduodamos į anteną siųstuvo galios ir šios antenos stiprinimo, nustatyto pasirinkta kryptimi izotropinės antenos atžvilgiu (absoliučiojo arba izotropinio stiprinimo), sandauga;

                        2)

                        antenos sistema – mažos aprėpties belaidžio ryšio prieigos taško aparatinės įrangos dalis, spinduliuojanti radijo dažnių energiją, reikalingą belaidžiam ryšiui galutiniams naudotojams užtikrinti;

                        3)

                        aktyviosios antenos sistema (AAS) – antenos sistema, kurioje antenos elementų signalo amplitudė ir (arba) fazė nuolat koreguojamos ir taip gaunamas kintamas antenos kryptingumas, priklausantis nuo trumpalaikių pokyčių radijo ryšio aplinkoje. Tai neapima ilgalaikio pluošto formavimo, pavyzdžiui, pastovaus elektrinio posvyrio žemyn. Mažos aprėpties belaidžio ryšio prieigos taške įrengta AAS sudaro neatsiejamą jo dalį;

                        4)

                        patalpos – erdvė (įskaitant transporto priemones), kurią visą dengia lubos, stogas ar bet kokia stacionarioji ar kilnojamoji konstrukcija ar įrenginys ir kuri visa, išskyrus duris, langus ir koridorius, yra nuolat ar laikinai aptverta sienomis ar šonais, nepriklausomai nuo medžiagos, iš kurios pagamintas stogas, sienos ar šonai, rūšies ir nuo to, ar konstrukcija yra nuolatinė ar laikina;

                        5)

                        laukas – erdvė, kuri nėra patalpos.

            3 straipsnis

               1.   Direktyvos (ES) 2018/1972 57 straipsnio 1 dalies antroje pastraipoje nurodyti mažos aprėpties belaidžio ryšio prieigos taškai turi atitikti šio reglamento priedo B punkte nurodyto Europos standarto reikalavimus ir turi:

                           a)

                           būti visiškai ir saugiai integruoti į jų atraminę konstrukciją, taigi nepastebimi plačiajai visuomenei, arba

                           b)

                           atitikti šio reglamento priedo A punkte nustatytas sąlygas.

               2.   1 dalimi nedaroma poveikio valstybių narių įgaliojimams nustatyti elektromagnetinių laukų, susidarančių toje pačioje vietoje įrengus arba sutelkus kelis mažos aprėpties belaidžio ryšio prieigos taškus, bendrus lygius ir užtikrinti, kad jie neviršytų taikytinų Sąjungos teisėje nustatytų bendro elektromagnetinių laukų poveikio ribų, taikant kitas priemones nei individualūs leidimai diegti mažos aprėpties belaidžio ryšio prieigos taškus.

               3.   Operatoriai, įdiegę E2 arba E10 klasės mažos aprėpties belaidžio ryšio prieigos taškus, atitinkančius 1 dalyje išdėstytas sąlygas, per dvi savaites nuo kiekvieno tokio taško įdiegimo kompetentingai institucijai praneša apie tų prieigos taškų įrengimą ir vietą, taip pat kuriuos reikalavimus jie atitinka pagal tą dalį.

            4 straipsnis
            Valstybės narės reguliariai stebi ir praneša Komisijai, pirmą kartą iki 2021 m. gruodžio 31 d., o vėliau kasmet, apie šio reglamento taikymą, ypač 3 straipsnio 1 dalies taikymą, įskaitant apie įrengtuose mažos aprėpties belaidžio ryšio prieigos taškuose naudojamas technologijas.

            5 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. gruodžio 21 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 20 d.

                  Komisijos vardu

                  Pirmininkė

               Ursula VON DER LEYEN

            (1)  OL L 321, 2018 12 17, p. 36.

            (2)  1999 m. liepos 12 d. Tarybos rekomendacija 1999/519/EB dėl elektromagnetinių laukų (0 Hz–300 GHz) poveikio žmonėms apribojimo (OL L 199, 1999 7 30, p. 59).

            (3)  2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706.

            (5)  Taikytina 110 MHz–100 GHz dažnių diapazonui.

            (6)  Standarto EN 62232:2017 C.3 priedas.

            (7)  2014 m. gegužės 15 d. Europos Parlamento ir Tarybos direktyva 2014/61/ES dėl priemonių sparčiojo elektroninių ryšių tinklų diegimo sąnaudoms mažinti (OL L 155, 2014 5 23, p. 1).

            PRIEDAS
            A.   3 straipsnio 1 dalies b punkte nurodytos sąlygos

                        1.

                        Vienam ar daugiau spektro naudotojų skirto mažos aprėpties belaidžio ryšio prieigos taško plačiajai visuomenei matomos dalies bendras tūris turi neviršyti 30 litrų.

                        2.

                        Ant to paties atskiro paviršiaus ploto infrastruktūros objekto, kaip antai, apšvietimo stulpo, šviesoforo, informacinio stendo ar autobuso stotelės, įrengtų kelių atskirų mažos aprėpties belaidžio ryšio prieigos taškų plačiajai visuomenei matomų dalių bendras tūris turi neviršyti 30 litrų.

                        3.

                        Jei mažos aprėpties belaidžio ryšio prieigos taško antenos sistema ir kiti elementai, kaip antai radijo dažnių mazgas, skaitmeninis procesorius, atmintinės blokas, aušinimo sistema, maitinimo šaltinis, kabelių jungtys, tranzitinio tinklo elementai arba įžeminimo ar tvirtinimo elementai, įrengiami atskirai, visos 30 litrų tūrį viršijančios jų dalys turi būti įrengtos taip, kad būtų nematomos plačiajai visuomenei.

                        4.

                        Mažos aprėpties belaidžio ryšio prieigos taškas turi vizualiai derėti su atramine konstrukcija, jo dydis turi būti proporcingas atsižvelgiant į bendrą atraminės konstrukcijos dydį, jo forma turi būti vientisa, spalvos neutralios, atitinkančios atraminės konstrukcijos spalvą ar su ja derančios, kabeliai paslėpti ir kartu su kitais toje pačioje ar gretimose vietose jau įrengtais mažos aprėpties belaidžio ryšio prieigos taškais jis vizualiai neturi kurti bendro netvarkos įspūdžio.

                        5.

                        Dėl mažos aprėpties belaidžio ryšio prieigos taško svorio ir formos neturi reikėti struktūriškai stiprinti atraminės konstrukcijos.

                        6.

                        E10 klasės mažos aprėpties belaidžio ryšio prieigos taškai diegiami tik lauke arba patalpose, kurių lubų aukštis siekia bent 4 metrus.

                  B.   3 straipsnio 1 dalyje nurodyto Europos standarto reikalavimai

                        1.

                        Mažos aprėpties belaidžio ryšio prieigos taškų diegimo darbai vykdomi laikantis Europos standarto EN 62232:2017 „Aukštadažnio lauko stiprio, galios tankio ir savitosios sugerties galios (SAR) nustatymas šalia radijo ryšio bazinių stočių, siekiant įvertinti žmogaus ekspoziciją“ 6.2.4 punkto 2 lentelėje E0, E2 ir E10 klasių įrenginiams nustatytų reikalavimų.

                        2.

                        Jei toje pačioje vietoje įrengiamos kelios vieno ar daugiau mažos aprėpties belaidžio ryšio prieigos taškų, kuriems taikomas šis reglamentas, antenų sistemos (arba jų dalys), 1 punkte nurodytame standarte nustatyti EIRP kriterijai taikomi suminei visų toje vietoje įrengtų antenų sistemų (arba jų dalių) EIRP.


title: Komisijos įgyvendinimo reglamentas (ES) 2020/1296 2020 m. rugsėjo 16 d. kuriuo iš dalies keičiamas Reglamentas (EB) Nr. 88/97 dėl leidimo atleisti Kinijos kilmės tam tikrų dviračių dalių importą nuo antidempingo muito, nustatyto Tarybos reglamentu (EEB) Nr. 2474/93 ir praplėsto Tarybos reglamentu (EB) Nr. 71/97

text:
17.9.2020

                  LT

                  Europos Sąjungos oficialusis leidinys

                  L 303/20

         KOMISIJOS ĮGYVENDINIMO REGLAMENTAS (ES) 2020/1296
         2020 m. rugsėjo 16 d.
         kuriuo iš dalies keičiamas Reglamentas (EB) Nr. 88/97 dėl leidimo atleisti Kinijos kilmės tam tikrų dviračių dalių importą nuo antidempingo muito, nustatyto Tarybos reglamentu (EEB) Nr. 2474/93 ir praplėsto Tarybos reglamentu (EB) Nr. 71/97
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 13 straipsnio 4 dalį,
         atsižvelgdama į 1997 m. sausio 10 d. Tarybos reglamentą (EB) Nr. 71/97, kuriuo tam tikroms importuojamoms Kinijos Liaudies Respublikos kilmės dviračių dalims išplečiamas Reglamentu (EEB) Nr. 2474/93 Kinijos Liaudies Respublikos kilmės dviračiams nustatytas galutinis antidempingo muitas ir kuriuo tokiems produktams, kurių importas registruojamas pagal Reglamentą (EB) Nr. 703/96, nustatomas išplėstasis muitas (2), ypač į jo 2 straipsnį,
         kadangi:

                     (1)

                     į Sąjungą importuojamoms Kinijos Liaudies Respublikos (toliau – KLR) kilmės pagrindinėms dviračių dalims šiuo metu taikomas Reglamentu (EB) Nr. 71/97 išplėstas antidempingo muitas (toliau – išplėstasis muitas);

                     (2)

                     pagal Reglamento (EB) Nr. 71/97 3 straipsnį turėtų būti nustatyta atleidimo schema, kad būtų galima muito netaikyti importuojamoms pagrindinėms dviračių dalims, kurias importuojant nevengiama antidempingo muito. Šis atleidimas (toliau – atleidimo schema) buvo nustatytas pagrindinio reglamento 13 straipsnio 4 dalyje. Atleidimo schema dviračiams taikomos antidempingo priemonės nevengiantys surinkėjai atleidžiami nuo priemonės ir jiems leidžiama be antidempingo muito importuoti kiniškas dviračių dalis;

                     (3)

                     atleidimo schemos veikimo teisinis pagrindas nustatytas Komisijos reglamente (EB) Nr. 88/97 (3) (toliau – atleidimo reglamentas). Atleidimo reglamentas iš dalies pakeistas Komisijos reglamentu (ES) Nr. 512/2013 (4), kuriuo, inter alia, nustatytos nuostatos dėl galutinio naudojimo kontrolės, skirtos elektrinių dviračių surinkimui;

                     (4)

                     pagal pagrindinio reglamento 11 straipsnio 2 dalį atlikusi antidempingo muito, nustatyto importuojamiems KLR kilmės dviračiams, taikymo išplėtimo tam tikroms iš KLR importuojamoms dviračių dalims peržiūrą, Komisija Įgyvendinimo reglamentu (ES) 2019/1379 (5) nusprendė muitų vengimo priemones toliau taikyti dar penkerius metus;

                     (5)

                     kaip nustatyta Reglamento (EB) Nr. 71/97 44 konstatuojamojoje dalyje, Komisija reguliariai peržiūri atleidimo sistemą, kad prireikus ji galėtų būti pritaikyta atsižvelgiant į patirtį, sukauptą ją taikant;

                     (6)

                     pagal atleidimo schemą, nustatytą atleidimo reglamento 14 straipsnyje, importuotos dviračių dalys gali būti naudojamos elektriniams dviračiams surinkti gavus galutinio naudojimo kontrolės leidimą. Tačiau tas straipsnis taikomas tik nuo muito atleistiems dviračių surinkėjams. Taip pat turėtų būti nustatyta procedūra, pagal kurią nuo muito atleisti Sąjungos dviračių surinkėjai galėtų importuoti pagrindines dviračių dalis, skirtas elektriniams dviračiams surinkti;

                     (7)

                     šiuo atžvilgiu Komisija pažymi, kad dviračių rinka Sąjungoje yra labai dinamiška, o nuo muito atleisti dviračių surinkėjai gamina ir elektrinius, ir nevariklinius dviračius;

                     (8)

                     elektriniams dviračiams surinkti skirtoms dalims išplėstasis antidempingo muitas netaikomas. Todėl elektrinių dviračių surinkimas ir toliau nepatenka į Reglamento (EB) Nr. 71/97 taikymo sritį. Reglamento (ES) Nr. 512/2013 11 konstatuojamojoje dalyje patvirtinta, kad nebuvo numatyta, jog pagrindinėms dviračių dalims, naudojamoms elektriniams dviračiams surinkti, būtų taikomas dviračiams nustatytas išplėstasis antidempingo muitas. Joje teigiama: „<…> dabartinė schema yra neaiški dviračių dalių, naudojamų dviračiams su pagalbiniais varikliais, su priekabomis arba be jų, kartais nurodomų kaip elektriniai dviračiai, surinkti, importo atžvilgiu. Surinktiems elektriniams dviračiams ir dalims, iš kurių surenkami elektriniai dviračiai, netaikomas nei antidempingo muitas, nei išplėstasis antidempingo muitas, t. y. elektrinių dviračių surinkimo operacijos toliau nepatenka į Reglamento (EB) Nr. 71/97 taikymo sritį. Todėl manoma, kad dabartines 14 straipsnio nuostatas dėl galutinio naudojimo kontrolės tikslinga išplėsti dalims, naudojamoms elektriniams dviračiams surinkti. Galutinio naudojimo kontrolės nuostatomis nacionalinėms muitinėms sudaroma galimybė atsekti galutinį importuotų dalių naudojimą, t. y. atsekti, ar jos naudojamos klasikiniams dviračiams, ar elektriniams dviračiams ar surinkti.“;

                     (9)

                     išnagrinėjusi patirtį, įgytą taikant atleidimo schemą, Komisija mano, kad būtina padaryti tam tikrus pakeitimus, leisiančius supaprastinti atleidimo schemos taikymą nuo muito atleistiems dviračių surinkėjams;

                     (10)

                     atleidimo schema turėtų aprėpti atitinkamas nuostatas, taikomas kitų nei dviračiai elektrinių arba neelektrinių transporto priemonių (pvz., tam tikrų paspirtukų (6)), kurių gamybai taip pat gali būti naudojamos dviračių dalys (kaip antai ratai, šakės ir vairai), surinkėjams. Tam tikriems paspirtukams netaikomas nei antidempingo muitas, nei išplėstasis antidempingo muitas, todėl paspirtukų surinkimo operacijos vis dar nepatenka į išplėtimo reglamento taikymo sritį. Todėl manoma, kad esamas atleidimo reglamento 14 straipsnio nuostatas dėl galutinio naudojimo kontrolės tikslinga išplėsti dalims, naudojamoms kitiems produktams, kuriuose naudojamos dviračių dalys, surinkti. Galutinio naudojimo kontrolės nuostatomis nacionalinėms muitinėms sudaroma galimybė atsekti galutinį importuotų dalių naudojimą, t. y. atsekti, ar jos naudojamos dviračiams (elektriniams arba neelektriniams) ar kitoms nei dviračiai transporto priemonėms (elektrinėms arba neelektrinėms) surinkti;

                     (11)

                     į atleidimo schemą taip pat turėtų būti įtrauktos atitinkamos nuostatos, taikomos dviračių dalių (pvz., stabdžių sistemų) surinkėjams, nes dviračių dalys, kaip antai stabdžių svirtys, taip pat gali būti naudojamos stabdžių sistemoms gaminti. Manoma, kad dviračių dalių surinkėjams būtina taikyti tas pačias taisykles kaip ir sukomplektuotų dviračių surinkėjams, visų pirma nuo muito atleistų subjektų, nurodytų atleidimo reglamento 8 straipsnyje, prievoles;

                     (12)

                     atsižvelgiant į šias aplinkybes ir siekiant teisinio tikrumo manoma, kad tikslinga atleidimo taikymo sritį išplėsti importuojamoms pagrindinėms dviračių dalims, naudojamoms kitoms nei dviračiai transporto priemonėms surinkti. Todėl atleidimo reglamento 1 straipsnis, 4 straipsnio 1 dalies a punktas, 8 straipsnio 1 dalies b punktas ir 14 straipsnio d punktas turi būti atitinkamai iš dalies pakeisti;

                     (13)

                     be to, nuo muito atleisti dviračių gamintojai pagrindines dviračių dalis savo klientams gali tiekti teikdami garantinio aptarnavimo paslaugas ir tenkindami garantinius reikalavimus ir jiems netaikomas priemonių vengimo muitas. Šiuo atžvilgiu Komisija mano, kad pagrindinės dviračių dalys, kurioms netaikomas muitas, galėtų būti naudojamos garantinio aptarnavimo paslaugoms teikti ir garantiniams reikalavimams tenkinti. Atleidimo reglamento 14 straipsnio c punkte nustatyta viršutinė riba netaikoma tokioms nuo muito atleistų subjektų tiekiamoms dalims. Tačiau pabrėžiama, kad pagal atleidimo reglamento 8 straipsnį šiuo tikslu tiekiami kiekiai turi būti pagrįsti ir proporcingi nuo muito atleistos šalies surinkimo operacijai ir pagal pagrindinio reglamento 13 straipsnio 2 dalį neturi mažinti muito taisomojo poveikio;

                     (14)

                     laikantis gero administravimo principo, šiame reglamente numatyti atleidimo reglamento pakeitimai turi būti kuo greičiau pradėti taikyti visiems naujiems ir vykdomiems tyrimams;

                     (15)

                     todėl Reglamentas (EB) Nr. 88/97 turėtų būti atitinkamai iš dalies pakeistas;

                     (16)

                     šiame reglamente numatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamentas (EB) Nr. 88/97 iš dalies keičiamas taip:

                        (1)

                        1 straipsnyje pateikta termino „surinkimo operacija“ apibrėžtis pakeičiama taip:
                        „surinkimo operacijos – operacijos, kai pagrindinės dviračių dalys sumontuojamos ar sukomplektuojamos į dviračius arba dviračių dalims gaminti ar surinkti,“

                        (2)

                        4 straipsnio 1 dalies a punktas pakeičiamas taip:

                                    „a)

                                    jame aiškiai matoma, kad prašymo teikėjas naudoja pagrindines dviračių dalis dviračių ar dviračių dalių gamybai arba surinkimui kiekiais, didesniais negu nustatyta 14 straipsnio c punkte arba kad prašymo teikėjas turi neatšaukiamą sutartinę prievolę tai daryti;“;

                        (3)

                        8 straipsnio 1 dalies b punktas pakeičiamas taip:

                                    „b)

                                    kai jis gauna pagrindinių dviračių dalių siuntas, kurios atleistos nuo praplėsto muito pagal 2 straipsnį, tos dalys turi būti naudojamos jo surinkimo operacijoms ar kitiems produktams surinkti, sunaikinamos, reeksportuojamos arba perparduodamos kitam nuo muito atleistam subjektui.“;

                        (4)

                        14 straipsnio d punktas pakeičiamas taip:

                                    „d)

                                    pagrindinės dviračių dalys yra naudojamos dviračiams su pagalbiniais varikliais (papildomas TARIC kodas 8835) arba kitoms nei dviračiai transporto priemonėms su pagalbiniu varikliu arba be jo (papildomas TARIC kodas C549), surinkti.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis nuo įsigaliojimo yra taikomas visiems naujai pradedamiems ir visiems dar nebaigtiems tyrimams.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 16 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  OL L 16, 1997 1 18, p. 55.

            (3)  1997 m. sausio 20 d. Komisijos reglamentas (EB) Nr. 88/97 dėl leidimo atleisti Kinijos kilmės tam tikrų dviračių dalių importą nuo antidempingo muito, nustatyto Tarybos reglamentu (EEB) Nr. 2474/93 ir praplėsto Tarybos reglamentu (EB) Nr. 71/97 (OL L 17, 1997 1 21, p. 17).

            (4)  2013 m. birželio 4 d. Komisijos reglamentas (ES) Nr. 512/2013, kuriuo iš dalies keičiamas Reglamentas (EB) Nr. 88/97 dėl leidimo atleisti Kinijos kilmės tam tikrų dviračių dalių importą nuo antidempingo muito, nustatyto Tarybos reglamentu (EEB) Nr. 2474/93 ir praplėsto Tarybos reglamentu (EB) Nr. 71/97 (OL L 152, 2013 6 5, p. 1).

            (5)  2019 m. rugpjūčio 28 d. Komisijos įgyvendinimo reglamentas (ES) 2019/1379, kuriuo pagal Reglamento (ES) 2016/1036 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės dviračiams nustatomas galutinis antidempingo muitas, taip pat taikomas importuojamiems iš Indonezijos, Malaizijos, Šri Lankos, Tuniso, Kambodžos, Pakistano ir Filipinų siunčiamiems dviračiams, deklaruojamiems arba nedeklaruojamiems kaip šių šalių kilmės (OL L 225, 2019 8 29, p. 1).

            (6)  Kai kuriems paspirtukams taikoma dviračio apibrėžtis. Tokių paspirtukų surinkimą reglamentuoja dviračių surinkėjams taikomos taisyklės.


title: Komisijos įgyvendinimo reglamentas (ES) 2020/1297 2020 m. rugsėjo 17 d. kuriuo 316-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da’esh“) ir Al-Qaida organizacijomis

text:
17.9.2020

                  LT

                  Europos Sąjungos oficialusis leidinys

                  LI 303/1

         KOMISIJOS ĮGYVENDINIMO REGLAMENTAS (ES) 2020/1297
         2020 m. rugsėjo 17 d.
         kuriuo 316-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da’esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da’esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 1 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2020 m. rugsėjo 10 d. Jungtinių Tautų Saugumo Tarybos sankcijų komitetas nusprendė iš dalies pakeisti asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąraše esančius 11 įrašų;

                     (3)

                     todėl Reglamento (EB) Nr. 881/2002 I priedas turėtų būti atitinkamai iš dalies pakeistas;

                     (4)

                     siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 17 d.

                  Komisijos vardu

                  Pirmininkės pavedimu

                  Generalinis direktorius

                  Finansinio stabilumo, finansinių paslaugų ir kapitalo rinkų sąjungos generalinis direktoratas

            (1)  OL L 139, 2002 5 29, p. 9.

            PRIEDAS
            Tarybos reglamento (EB) Nr. 881/2002 I priedas iš dalies keičiamas taip:
            Toliau nurodytos antraštinės dalies „Fiziniai asmenys“ įrašuose pateikti identifikavimo duomenys iš dalies keičiami taip:

                        1.

                        „Moussa Ben Omar Ben Ali Essaadi (alias a) Dah Dah, b) Abdelrahmman, c) Bechir). Adresas: Tunisas. Gimimo data: 1964 12 04. Gimimo vieta: Tabarka, Tunisas. Pilietybė: Tuniso. Paso Nr. L335915 (Tuniso piliečio pasas, išduotas 1996 11 08 Milane, Italija, nebegalioja nuo 2001 11 07). Kita informacija: 2011 m. išvyko iš Sudano į Tunisą. Įtraukimo į sąrašą pagal 2a straipsnio 4 dalies b punktą data: 2003 06 25.“
                        pakeičiamas įrašu:
                        „Moussa Ben Omar Ben Ali Essaadi (originalo kalba:   ) (mažiau patikimas alias: a) Dah Dah; b) Abdelrahmman; c) Bechir). Gimimo data: 1964 12 04. Gimimo vieta: Tabarka, Tunisas. Pilietybė: Tuniso. Paso Nr. L335915 (Tuniso piliečio pasas, išduotas 1996 11 08 Milane, Italija, nebegalioja nuo 2001 11 07). Adresas: Tunisas. Kita informacija: 2011 m. išvyko iš Sudano į Tunisą. Įtraukimo į sąrašą pagal 7d straipsnio 2 dalies i punktą data: 2003 06 25.“

                        2.

                        „Khalil Ben Ahmed Ben Mohamed Jarraya (alias a) Khalil Yarraya, b) Ben Narvan Abdel Aziz, c) Abdel Aziz Ben Narvan, d) Amro, e) Omar, f) Amrou, g) Amr). Adresas: Nuoro, Italija. Gimimo data: a) 1969 2 8, b) 1970 8 15. Gimimo vieta: a) Sfaksas, Tunisas; b) Sereka, buvusioji Jugoslavija. Pilietybė: Tuniso. Paso Nr.: a) K989895 (Tuniso piliečio pasas, išduotas 1995 7 26 Genujoje, Italijoje, nebegalioja nuo 2000 7 25). Kita informacija: alias Ben Narvan Abdel Aziz ir Abdel Aziz Ben Narvan gimimo data: 1970 8 15, gimimo vieta: Sereka, buvusioji Jugoslavija. Įtraukimo į sąrašą pagal 2a straipsnio 4 dalies b punktą data: 2003 06 25.“
                        pakeičiamas įrašu:
                        „Khalil Ben Ahmed Ben Mohamed Jarraya (originalo kalba:   ) (patikimas alias: a) Khalil Yarraya; b) Ben Narvan Abdel Aziz (gimimo data: 1970 08 15; gimimo vieta: Sereka, buvusioji Jugoslavija); c) Abdel Aziz Ben Narvan (gimimo data: 1970 08 15; gimimo vieta: Sereka, buvusioji Jugoslavija); mažiau patikimas alias: a) Amro; b) Omar; c) Amrou; d) Amr). Gimimo data: 1969 02 08. Gimimo vieta: Sfaksas, Tunisas. Pilietybė: Tuniso. Paso Nr. K989895 (Tuniso piliečio pasas, išduotas 1995 07 26 Genujoje, Italijoje, nebegalioja nuo 2000 07 25). Adresas: Nuoro, Italija. Kita informacija: deportuotas iš Italijos į Tunisą 2015 02 24. Įtraukimo į sąrašą pagal 7d straipsnio 2 dalies i punktą data: 2003 06 25.“

                        3.

                        „Said Ben Abdelhakim Ben Omar Al-Cherif (alias a) Cherif Said, b) Binhamoda Hokri, c) Hcrif Ataf, d) Bin Homoda Chokri, e) Atef Cherif, f) Sherif Ataf, g) Ataf Cherif Said, h) Cherif Said, i) Cherif Said, j) Djallal, k) Youcef, l) Abou Salman, m) Said Tmimi). Adresas: Corso Lodi 59, Milanas, Italija. Gimimo data: a) 1970 01 25, b) 1971 01 25, c) 1973 12 12. Gimimo vieta: a) Menzel Temime, Tunisas; b) Tunisas; c) Sosa, Tunisas; d) Solisse, Tunisas; e) Tunisas, Tunisas; f) Alžyras; g) Arasas, Alžyras. Pilietybė: Tuniso. Paso Nr.: M307968 (Tuniso piliečio pasas, išduotas 2001 09 08, nebegalioja nuo 2006 09 07). Kita informacija: Motinos vardas ir pavardė – Radhiyah Makki. Įtraukimo į sąrašą pagal 2a straipsnio 4 dalies b punktą data: 2003 11 12.“
                        pakeičiamas įrašu:
                        „Said Ben Abdelhakim Ben Omar Al-Cherif (originalo kalba:   ) (patikimas alias: a) Cherif Said (gimimo data: 1970 01 25; gimimo vieta: Tunisas); b) Binhamoda Hokri (gimimo data: 1970 01 25; gimimo vieta: Sosa, Tunisas); c) Hcrif Ataf (gimimo data: 1971 01 25; gimimo vieta: Solisse, Tunisas); d) Bin Homoda Chokri (gimimo data: 1970 01 25; gimimo vieta: Tunisas, Tunisas); e) Atef Cherif (gimimo data: 1973 12 12; gimimo vieta: Alžyras); f) Sherif Ataf (gimimo data: 1973 12 12; gimimo vieta: Arasas, Alžyras); g) Ataf Cherif Said (gimimo data: 1973 12 12; gimimo vieta: Tunisas, Tunisas); h) Cherif Said (gimimo data: 1970 01 25; gimimo vieta: Tunisas, Tunisas); i) Cherif Said (gimimo data: 1973 12 12; gimimo vieta: Alžyras); mažiau patikimas alias: a) Djallal; b) Youcef; c) Abou Salman; d) Said Tmimi). Gimimo data: 1970 01 25. Gimimo vieta: Manzil Tmim, Tunisas. Pilietybė: Tuniso. Paso Nr. M307968 (Tuniso piliečio pasas, išduotas 2001 09 08, nebegalioja nuo 2006 09 07). Adresas: Corso Lodi 59, Milanas, Italija. Kita informacija: a) motinos vardas ir pavardė – Radhiyah Makki. b) deportuotas iš Italijos į Tunisą 2013 11 27. Įtraukimo į sąrašą pagal 7d straipsnio 2 dalies i punktą data: 2003 11 12.“

                        4.

                        „Imed Ben Mekki Zarkaoui (alias a) Dour Nadre, b) Dour Nadre, c) Daour Nadre, d) Imad ben al-Mekki ben al-Akhdar al-Zarkaoui, f) Zarga, g) Nadra). Adresas: 41-45, Rue Estienne d’Orves, Pré Saint Gervais, Prancūzija. Gimimo data: a) 1973 01 15, b) 1974 01 15, c) 1975 03 31. Gimimo vieta: a) Tunisas, Tunisas; b) Marokas; c) Alžyras. Pilietybė: Tuniso. Paso Nr.: M174950 (Tuniso piliečio pasas, išduotas 1999 04 27, nebegalioja nuo 2004 04 26). Kita informacija: motinos vardas ir pavardė – Zina al-Zarkaoui. Įtraukimo į sąrašą pagal 2a straipsnio 4 dalies b punktą data: 2003 11 12.“
                        pakeičiamas įrašu:
                        „Imed Ben Mekki Zarkaoui (originalo kalba:   ) (patikimi alias: a) Dour Nadre; b) Dour Nadre; c) Daour Nadre; d) Imad ben al-Mekki ben al-Akhdar al-Zarkaoui (kaip pirmiau nurodyta); mažiau patikimas alias: a) Zarga; b) Nadra). Gimimo data: a) 1973 01 15; b) 1974 01 15; c) 1975 03 31. Gimimo vieta: a) Tunisas, Tunisas; b) Marokas; c) Alžyras. Pilietybė: Tuniso. Paso Nr. M174950 (Tuniso piliečio pasas, išduotas 1999 04 27, nebegalioja nuo 2004 04 26). Adresas: 41-45, Rue Estienne d’Orves, Pré Saint Gervais, Prancūzija. Kita informacija: motinos vardas ir pavardė – Zina al-Zarkaoui. Įtraukimo į sąrašą pagal 7d straipsnio 2 dalies i punktą data: 2003 11 12.“

                        5.

                        „Kamal Ben Maoeldi Ben Hassan Al-Hamraoui (alias a) Hamroui Kamel ben Mouldi, b) Hamraoui Kamel, c) Kamel, d) Kimo). Adresas: a) Via Bertesi 27, Kremona, Italija, b) Via Plebiscito 3, Kremona, Italija. Gimimo data: a) 1977 10 21, b) 1977 11 21. Gimimo vieta: a) Beja, Tunisas; b) Marokas; c) Tunisas. Pilietybė: Tuniso. Paso Nr. P229856 (Tuniso piliečio pasas, išduotas 2002 11 01, nebegalioja nuo 2007 10 31). Kita informacija: a) motinos vardas ir pavardė – Khamisah al-Kathiri; b) Teismo priimtą sprendimą išsiųsti jį iš šalies 2007 m. balandžio 17 d. panaikino Europos Žmogaus Teisių Teismas; c) vėl sulaikytas Italijoje 2008 m. gegužės 20 d.; d) neįleidžiamas į Šengeno erdvę. Įtraukimo į sąrašą pagal 2a straipsnio 4 dalies b punktą data: 2003 11 12.“
                        pakeičiamas įrašu:
                        „Kamal Ben Maoeldi Ben Hassan Al-Hamraoui (originalo kalba:   ) (patikimas alias: a) Hamroui Kamel ben Mouldi; b) Hamraoui Kamel; mažiau patikimas alias: a) Kamel; b) Kimo). Gimimo data: a) 1977 10 21; b) 1977 11 21. Gimimo vieta: a) Beja, Tunisas; b) Marokas; c) Tunisas. Pilietybė: Tuniso. Paso Nr. P229856 (Tuniso piliečio pasas, išduotas 2002 11 01, nebegalioja nuo 2007 10 31). Adresas: a) Via Bertesi 27, Kremona, Italija; b) Via Plebiscito 3, Kremona, Italija. Kita informacija: a) motinos vardas ir pavardė – Khamisah al-Kathiri; b) deportuotas iš Italijos į Tunisą 2015 05 06. Įtraukimo į sąrašą pagal 7d straipsnio 2 dalies i punktą data: 2003 11 12.“

                        6.

                        „Hamadi Ben Abdul Azis Ben Ali Bouyehia (alias a) Gamel Mohamed, b) Abd el Wanis Abd Gawwad Abd el Latif Bahaa, c) Mahmoud Hamid). Adresas: Corso XXII Marzo 39, Milanas, Italija. Gimimo data: a) 1966 05 29, b) 1966 05 25 (Gamel Mohamed), c) 1986 05 09 (Abd el Wanis Abd Gawwad Abd el Latif Bahaa). Gimimo vieta: a) Tunisas, Tunisas, b) Marokas (Gamel Mohamed), c) Egypt (Abd el Wanis Abd Gawwad Abd el Latif Bahaa). Pilietybė: Tuniso. Paso Nr. L723315 (Tuniso piliečio pasas, išduotas 1998 05 05, nebegalioja nuo 2003 05 04). Kita informacija: kali Italijoje iki 2011 m. liepos 28 d. Įtraukimo į sąrašą pagal 2a straipsnio 4 dalies b punktą data: 2003 11 12.“
                        pakeičiamas įrašu:
                        „Hamadi Ben Abdul Azis Ben Ali Bouyehia (originalo kalba:   ) (patikimas alias: a) Gamel Mohamed (gimimo data: 1966 05 25; gimimo vieta: Marokas); b) Abd el Wanis Abd Gawwad Abd el Latif Bahaa (gimimo data: 1986 05 09; gimimo vieta: Egiptas); c) Mahmoud Hamid). Gimimo data: 1966 05 29. Gimimo vieta: Tunisas, Tunisas. Pilietybė: Tuniso. Paso Nr. L723315 (Tuniso piliečio pasas, išduotas 1998 05 05, nebegalioja nuo 2003 05 04). Adresas: Corso XXII Marzo 39, Milanas, Italija. Kita informacija: kali Italijoje iki 2026 m. vasario 6 d. Įtraukimo į sąrašą pagal 7d straipsnio 2 dalies i punktą data: 2003 11 12.“

                        7.

                        „Noureddine Ben Ali Ben Belkassem Al-Drissi (alias a) Drissi Noureddine, b) Abou Ali, c) Faycal). Adresas: Via Plebiscito 3, Kremona, Italija. Gimimo data: 1964 04 30. Gimimo vieta: Tunisas, Tunisas. Pilietybė: Tuniso. Paso Nr. L851940 (Tuniso piliečio pasas, išduotas 1998 09 09, nebegalioja nuo 2003 09 08). Kita informacija: a) Italija iki 2010 m. gegužės 5 d. taiko administracinės kontrolės priemonę; b) neįleidžiamas į Šengeno erdvę; c) motinos vardas ir pavardė – Khadijah al-Drissi. Įtraukimo į sąrašą pagal 2a straipsnio 4 dalies b punktą data: 2003 11 12.“
                        pakeičiamas įrašu:
                        „Noureddine Ben Ali Ben Belkassem Al-Drissi (originalo kalba:   ) (patikimas alias: a) Drissi Noureddine; mažiau patikimas alias: a) Abou Ali; b) Faycal). Gimimo data: 1964 04 30. Gimimo vieta: Tunisas, Tunisas. Pilietybė: Tuniso. Paso Nr. L851940 (Tuniso piliečio pasas, išduotas 1998 09 09, nebegalioja nuo 2003 09 08). Adresas: Via Plebiscito 3, Kremona, Italija. Kita informacija: a) motinos vardas ir pavardė – Khadijah al-Drissi. b) deportuotas iš Italijos į Tunisą 2013 02 10. Įtraukimo į sąrašą pagal 7d straipsnio 2 dalies i punktą data: 2003 11 12.“

                        8.

                        „Azzam Abdullah Zureik Al-Maulid Al-Subhi (alias a) Mansur al-Harbi; b) Azzam al-Subhi; c) Azam Abdallah Razeeq al Mouled Alsbhua; d) Abu Muslem al-Maky; e) Abu Suliman al-Harbi; f) Abu Abdalla al-Harbi; g) Azam A.R. Alsbhua). Gimimo data: 1976 04 12. Gimimo vieta: Al Baraka, Saudo Arabija. Pilietybė: Saudo Arabijos. Paso Nr.: C389664 (Saudo Arabijos pasas, išduotas 2000 9 15, nebegalioja nuo 2005 9 15). Kita informacija: a) fizinių požymių apibūdinimas: akių spalva – tamsi, plaukų spalva – tamsi, odos spalva – tamsi, b) kalba arabiškai; c) tėvo vardas ir pavardė – Abdullah Razeeq al Mouled al Sbhua; d) nuotrauka įtraukta į INTERPOLO ir JT Saugumo Tarybos specialųjį pranešimą. Įtraukimo į sąrašą pagal 2a straipsnio 4 dalies b punktą data: 2014 09 23.“
                        pakeičiamas įrašu:
                        „Azzam Abdullah Zureik Al-Maulid Al-Subhi (patikimas alias: a) Mansur al-Harbi; b) Azzam al-Subhi; c) Azam Abdallah Razeeq al Mouled Alsbhua; d) Abu Muslem al-Maky; e) Abu Suliman al-Harbi; f) Abu Abdalla al-Harbi; g) Azam A.R. Alsbhua). Gimimo data: 1976 04 12. Gimimo vieta: Al Baraka, Saudo Arabija. Pilietybė: Saudo Arabijos. Paso Nr. C389664 (Saudo Arabijos piliečio pasas, išduotas 2000 09 15). Nacionalinis identifikavimo numeris:1024026187. Kita informacija: a) tėvo vardas ir pavardė – Abdullah Razeeq al Mouled al Sbhua; b) fizinių požymių apibūdinimas: akių spalva – tamsi, plaukų spalva – tamsi, odos spalva – tamsi; c) kalba arabiškai; d) yra nuotrauka, įtrauktina į INTERPOLO ir JT Saugumo Tarybos specialųjį pranešimą. Įtraukimo į sąrašą pagal 7d straipsnio 2 dalies i punktą data: 2014 09 23.“

                        9.

                        „Ibrahim Suleiman Hamad Al-Hablain (alias a) Barahim Suliman H. al Hblian; b) Abu Jabal; c) Abu-Jabal). Pareigos: sprogmenų ekspertas ir „Abdallah Azzam Brigades“ (AAB) agentas. Gimimo data: 1984 12 17. Gimimo vieta: Buraidah, Saudo Arabija. Pilietybė: Saudo Arabijos. Paso Nr.: F800691 (Saudo Arabijos pasas). Kita informacija: a) fizinių požymių apibūdinimas: akių spalva – tamsi; plaukų spalva – tamsi; odos spalva – rusva; b) kalba arabiškai; c) nuotrauka įtraukta į INTERPOLO ir JT Saugumo Tarybos specialųjį pranešimą. Įtraukimo į sąrašą pagal 2a straipsnio 4 dalies b punktą data: 2014 09 23.“
                        pakeičiamas įrašu:
                        „Ibrahim Suleiman Hamad Al-Hablain (patikimas alias: a) Barahim Suliman H. al Hblian; mažiau patikimas alias: a) Abu Jabal; b) Abu-Jabal). Gimimo data: 1984 12 17. Gimimo vieta: Buraidah, Saudo Arabija. Pilietybė: Saudo Arabijos. Paso Nr. F800691 (Saudo Arabijos piliečio pasas). Nacionalinis identifikavimo numeris:1047503170. Kita informacija: a) fizinių požymių apibūdinimas: akių spalva – tamsi; plaukų spalva – tamsi; odos spalva – rusva; b) kalba arabiškai; c) yra nuotrauka, įtrauktina į INTERPOLO ir JT Saugumo Tarybos specialųjį pranešimą. Įtraukimo į sąrašą pagal 7d straipsnio 2 dalies i punktą data: 2014 09 23.“

                        10.

                        „Tarad Mohammad Aljarba (alias a) Tarad Aljarba, b) Abu-Muhammad al-Shimali); gimimo data: 1979 11 20; gimimo vieta: Irakas; pilietybė: Saudo Arabijos; paso Nr.: E704088 (Saudo Arabijos pasas, išduotas 2003 8 26, baigė galioti 2008 7 2). Įtraukimo į sąrašą pagal 7d straipsnio 2 dalies i punktą data: 2015 9 29.“
                        pakeičiamas įrašu:
                        „Tarad Mohammad Alnori Alfares Aljarba (patikimas alias: Tarad Aljarba; mažiau patikimas alias: Abu-Muhammad al-Shimali). Gimimo data: 1979 11 20. Gimimo vieta: Irakas. Pilietybė: Saudo Arabijos. Paso Nr. E704088 (išduotas 2003 08 26, nebegalioja nuo 2008 07 02). Nacionalinis identifikavimo numeris:1121628414. Įtraukimo į sąrašą pagal 7d straipsnio 2 dalies i punktą data: 2015 09 29.“

                  Toliau nurodytame antraštinės dalies „Juridiniai asmenys, grupės ir organizacijos“ įraše pateikti identifikavimo duomenys iš dalies keičiami taip:

               „Wafa Humanitarian Organisation (alias a) Al Wafa, b) Al Wafa Organisation, c) Wafa Al-Igatha Al-Islamia). Adresas: a) Jordan house Nr. 125, Street 54, Phase II. Hayatabad, Pešavaras, Pakistanas (įtraukimo į sąrašą metu); b) Saudo Arabija (įtraukimo į sąrašą metu); c) Kuveitas (įtraukimo į sąrašą metu); d) Jungtiniai Arabų Emyratai (įtraukimo į sąrašą metu); e) Afganistanas (įtraukimo į sąrašą metu). Kita informacija: būstinė Kandahare, Afganistane (2001 m. duomenimis). Įtraukimo į sąrašą pagal 2a straipsnio 4 dalies b punktą data: 2001 10 06.“

            pakeičiamas įrašu:

               „Wafa Humanitarian Organisation (alias: a) Al Wafa; b) Al Wafa Organization; c) Wafa Al-Igatha Al-Islamia). Adresas: a) Jordan House No. 125, Street 54, Phase II. Hayatabad, Pešavaras, Pakistanas (įtraukimo į sąrašą metu); b) Kuveitas (įtraukimo į sąrašą metu); c) Jungtiniai Arabų Emyratai (įtraukimo į sąrašą metu); d) Afganistanas (įtraukimo į sąrašą metu). Kita informacija: būstinė buvo Kandahare, Afganistane (2001 m. duomenimis). Įtraukimo į sąrašą pagal 7e straipsnio e punktą data: 2001 10 06.“


title: Tarybos įgyvendinimo reglamentas (ES) 2020/1744 2020 m. lapkričio 20 d. kuriuo įgyvendinamas Reglamentas (ES) 2019/796 dėl ribojamųjų priemonių, skirtų kovai su kibernetiniais išpuoliais, keliančiais grėsmę Sąjungai arba jos valstybėms narėms

text:
2020 11 23

                  LT

                  Europos Sąjungos oficialusis leidinys

                  L 393/1

         TARYBOS ĮGYVENDINIMO REGLAMENTAS (ES) 2020/1744
         2020 m. lapkričio 20 d.
         kuriuo įgyvendinamas Reglamentas (ES) 2019/796 dėl ribojamųjų priemonių, skirtų kovai su kibernetiniais išpuoliais, keliančiais grėsmę Sąjungai arba jos valstybėms narėms
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. gegužės 17 d. Tarybos reglamentą (ES) 2019/796 dėl ribojamųjų priemonių, skirtų kovai su kibernetiniais išpuoliais, keliančiais grėsmę Sąjungai arba jos valstybėms narėms, (1) ypač į jo 13 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2019 m. gegužės 17 d. Taryba priėmė Reglamentą (ES) 2019/796;

                     (2)

                     2020 m. liepos 30 d. Taryba priėmė Tarybos įgyvendinimo reglamentą (ES) 2020/1125 (2), kuriuo į Reglamento (ES) 2019/796 I priede nustatytą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą įtraukti šeši fiziniai asmenys ir trys subjektai ar organizacijos;

                     (3)

                     buvo gauta atnaujinta informacija dėl dviejų fizinių asmenų įrašų;

                     (4)

                     todėl Reglamentas (ES) 2019/796 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2019/796 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 20 d.

                  Tarybos vardu

                  Pirmininkas

               M. ROTH

            (1)  OL L 129 I, 2019 5 17, p. 1.

            (2)  2020 m. liepos 30 d. Tarybos įgyvendinimo reglamentas (ES) 2020/1125, kuriuo įgyvendinamas Reglamentas (ES) 2019/796 dėl ribojamųjų priemonių, skirtų kovai su kibernetiniais išpuoliais, keliančiais grėsmę Sąjungai arba jos valstybėms narėms (OL L 246, 2020 7 30, p. 4).

            PRIEDAS
            Reglamento (ES) 2019/796 I priedo paantraštės „A. Fiziniai asmenys“ 1 ir 2 įrašai pakeičiami šiais įrašais:

                           Vardas, pavardė

                           Identifikuojamoji informacija

                           Įtraukimo į sąrašą priežastys

                           Įtraukimo į sąrašą data

                           „1.

                           GAO Qiang

                           Gimimo data: 1983 m. spalio 4 d.
                           Gimimo vieta: Shandong provincija, Kinija
                           Adresas: Room 1102, Guanfu Mansion, 46 Xinkai Road, Hedong District, Tianjin, China
                           Pilietybė: Kinijos
                           Lytis: vyras

                           Gao Qiang dalyvauja vykdant operaciją „Operation Cloud Hopper“, t. y. didelį poveikį turinčių, iš už Sąjungos ribų vykdomų ir išorinę grėsmę Sąjungai ar jos valstybėms narėms keliančių kibernetinių išpuolių seka ir didelį poveikį trečiosioms valstybėms turinčių kibernetinių išpuolių seka.
                           Operacija „Operation Cloud Hopper“ buvo nukreipta prieš tarptautinių bendrovių šešiuose žemynuose, įskaitant Sąjungoje esančias bendroves, informacines sistemas; ją vykdant buvo įgyta neteisėta prieiga prie neskelbtinų komercinių duomenų ir dėl to buvo sukelta didelių ekonominių nuostolių.
                           Operaciją „Operation Cloud Hopper“ vykdė subjektas, viešai žinomas kaip „APT10“ („Advanced Persistent Threat 10“) (alias: „Red Apollo“, „CVNX“, „Stone Panda“, „MenuPass“ ir „Potassium“).
                           Gao Qiang gali būti siejamas su APT10, be kita ko, per jo sąsajas su APT10 valdymo ir kontrolės infrastruktūra. Be to, Gao Qiang įdarbino subjektas „Huaying Haitai“, kuris yra įtrauktas į sąrašą už paramos teikimą ir palankesnių sąlygų sudarymą vykdant operaciją „Operation Cloud Hopper“. Jis turi sąsajų su Zhang Shilong, kuris taip pat yra įtrauktas į sąrašą dėl sąsajų su operacija „Operation Cloud Hopper“. Todėl Gao Qiang yra siejamas tiek su „Huaying Haitai“, tiek su Zhang Shilong.

                           2020 7 30

                           2.

                           ZHANG Shilong

                           Gimimo data: 1981 m. rugsėjo 10 d.
                           Gimimo vieta: Kinija
                           Adresas: Hedong, Yuyang Road No 121, Tianjin, China
                           Pilietybė: Kinijos
                           Lytis: vyras

                           Zhang Shilong dalyvauja vykdant operaciją „Operation Cloud Hopper“, t. y. didelį poveikį turinčių, iš už Sąjungos ribų vykdomų ir išorinę grėsmę Sąjungai ar jos valstybėms narėms keliančių kibernetinių išpuolių seka ir didelį poveikį trečiosioms valstybėms turinčių kibernetinių išpuolių seka.
                           Operacija „Operation Cloud Hopper“ buvo nukreipta prieš tarptautinių bendrovių šešiuose žemynuose, įskaitant Sąjungoje esančias bendroves, informacines sistemas; ją vykdant buvo įgyta neteisėta prieiga prie neskelbtinų komercinių duomenų ir dėl to buvo sukelta didelių ekonominių nuostolių.
                           Operaciją „Operation Cloud Hopper“ vykdė subjektas, viešai žinomas kaip „APT10“ („Advanced Persistent Threat 10“) (alias: „Red Apollo“, „CVNX“, „Stone Panda“, „MenuPass“ ir „Potassium“).
                           Zhang Shilong gali būti siejamas su APT10, be kita ko, dėl kenkimo programinės įrangos, kurią jis sukūrė ir testavo APT10 vykdytų kibernetinių išpuolių kontekste. Be to, Zhang Shilong įdarbino subjektas „Huaying Haitai“, kuris yra įtrauktas į sąrašą už paramos teikimą ir palankesnių sąlygų sudarymą vykdant operaciją „Operation Cloud Hopper“. Jis turi sąsajų su Gao Qiang, kuris taip pat yra įtrauktas į sąrašą dėl sąsajų su operacija „Operation Cloud Hopper“. Todėl Zhang Shilong yra siejamas tiek su „Huaying Haitai“, tiek su Gao Qiang.

                           2020 7 30“.


title: Komisijos įgyvendinimo reglamentas (ES) 2020/1738 2020 m. lapkričio 16 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Asparago verde di Altedo“ (SGN))

text:
2020 11 23

                  LT

                  Europos Sąjungos oficialusis leidinys

                  L 392/8

         KOMISIJOS ĮGYVENDINIMO REGLAMENTAS (ES) 2020/1738
         2020 m. lapkričio 16 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Asparago verde di Altedo“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Asparago verde di Altedo“, kuri įregistruota Komisijos reglamentu (EB) Nr. 492/2003 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Asparago verde di Altedo“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 16 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  2003 m. kovo 18 d. Komisijos reglamentas (EB) Nr. 492/2003, papildantis Reglamento (EB) Nr. 2400/96 dėl tam tikrų pavadinimų įrašymo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą „Saugomų kilmės vietos nuorodų ir saugomų geografinių nuorodų registrą“ priedą (Soprèssa Vicentina, Asparago verde di Altedo, Pêra Rocha do Oeste) (OL L 73, 2003 3 19, p. 3).

            (3)  OL C 221, 2020 7 6, p. 7.